ചാണകം എന്ന വിളിയില് എനിക്ക് അഭിമാനം..! ആ വിളി നിര്ത്തരുതെന്ന് സുരേഷ് ഗോപി..! താനടക്കമുള്ള പ്രവര്ത്തകരെ ചാണകം എന്ന് അഭിസംബോധന ചെയ്യുന്നത് അഭിമാനമാണെന്ന് നടനും എംപിയുമായ സുരേഷ് ഗോപി. ചാണകം എന്ന് വിളിക്കുന്നതില് ഒരു പ്രശ്നവും ഇല്ലെന്നും ഒരിക്കലും ആ വിളി നിര്ത്തരുതെന്നും സുരേഷ് ഗോപി പറഞ്ഞു. എറണാകുളം പാവക്കുളം ക്ഷേത്രത്തില് വിശ്വഹിന്ദു പരിഷത്ത് സംഘടിപ്പിച്ച ഗോ രക്ഷാ യാത്രയുടെ ഉദ്ഘാടനത്തിന് എത്തിയതായിരുന്നു താരം. അതോടൊപ്പം തന്നെ ചാണകം എന്ന് വിളിച്ച് കളിയാക്കുന്നവരോട് പോയി ചാകാന് പറയൂ എന്നായിരുന്നു മാധ്യമപ്രവര്ത്തകരുടെ ചോദ്യത്തിന് സുരേഷ് ഗോപി നല്കിയ മറുപടി. വ്ലോഗര്മാരായ ഈ ബുള് ജെറ്റ് സഹോദരന്മാരെ ജാമ്യത്തിലിറക്കാന് സഹായിക്കണമെന്ന് ആവശ്യപ്പെട്ട് വിളിച്ച ഒരുവനോട് ഞാന് ചാണകമല്ലേ, മുഖ്യമന്ത്രിയെ വിളിക്കൂ എന്ന് പറയുന്ന താരത്തിന്റെ ശബ്ദ രേഖ സമൂഹ മാധ്യമങ്ങളില് ഏറെ വൈറലായിരുന്നു. ഇതിനു പിന്നാലെ താരം ചാണകം പരാമര്ശത്തെ അംഗീകരിക്കുകയായിരുന്നു.